title: Komisjoni rakendusmäärus (EL) 2020/623, 30. aprill 2020, millega kiidetakse heaks piiritusjoogi registreeritud geograafilise tähise tootespetsifikaadi muudatus [Ratafia de Champagne]

text:
                  7.5.2020

                  ET

                  Euroopa Liidu Teataja

                  L 144/10

         KOMISJONI RAKENDUSMÄÄRUS (EL) 2020/623,
         30. aprill 2020,
         millega kiidetakse heaks piiritusjoogi registreeritud geograafilise tähise tootespetsifikaadi muudatus
         [Ratafia de Champagne]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 17. aprilli 2019. aasta määrust (EL) 2019/787, milles käsitletakse piiritusjookide määratlemist, kirjeldamist, esitlemist ja märgistamist, piiritusjookide nimetuste kasutamist muude toiduainete esitlemisel ja märgistamisel, piiritusjookide geograafiliste tähiste kaitset ning põllumajandusliku päritoluga etüülalkoholi ja destillaatide kasutamist alkohoolsetes jookides ning millega tunnistatakse kehtetuks määrus (EÜ) nr 110/2008, (1) eriti selle artikli 30 lõiget 2,
         ning arvestades järgmist:

                     (1)

                     Vastavalt Euroopa Parlamendi ja nõukogu määruse (EÜ) nr 110/2008 (2) artiklile 21 koostoimes artikli 17 lõikega 5 vaatas komisjon läbi Prantsusmaa 5. juuli 2018. aasta taotluse kiita heaks määruse (EÜ) nr 110/2008 alusel kaitstud geograafilise tähise „Ratafia de Champagne“ tehnilise toimiku muudatus. See taotlus hõlmab ka nimetuse „Ratafia de Champagne“ muutmist nimetuseks „Ratafia champenois“.

                     (2)

                     Määrus (EL) 2019/787, millega asendatakse määrus (EÜ) nr 110/2008, jõustus 25. mail 2019. Kõnealuse määruse artikli 49 lõike 1 kohaselt tunnistati määruse (EÜ) nr 110/2008 III peatükk, milles käsitletakse geograafilisi tähiseid, alates 8. juunist 2019 kehtetuks. Määruse (EL) 2019/787 artikli 22 lõike 2 kohaselt käsitatakse tootespetsifikaadina tehnilisi toimikuid, mis on esitatud koos määruse (EÜ) nr 110/2008 kohase taotlusega enne 8. juunit 2019.

                     (3)

                     Olles jõudnud järeldusele, et taotlus on kooskõlas määrusega (EÜ) nr 110/2008, avaldas komisjon muutmistaotluse kõnealuse määruse artikli 17 lõike 6 kohaselt Euroopa Liidu Teatajas, (3) lähtuvalt määruse (EL) 2019/787 artikli 50 lõike 4 esimesest lõigust.

                     (4)

                     Kuna komisjonile ei ole esitatud ühtegi määruse (EL) 2019/787 artikli 27 lõike 1 kohast vastulauset, tuleb tootespetsifikaadi muudatus heaks kiita vastavalt kõnealuse määruse artikli 30 lõikele 2, mida kohaldatakse mutatis mutandis tootespetsifikaadi muudatuste suhtes,

               ON VASTU VÕTNUD KÄESOLEVA MÄÄRUSE:

            Artikkel 1

               Euroopa Liidu Teatajas avaldatud nimetuse „Ratafia de Champagne“ tootespetsifikaadi muudatus kiidetakse heaks.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 30. aprill 2020

                  Komisjoni nimel

               presidendi eest

                  komisjoni liige

               Janusz WOJCIECHOWSKI

            (1)  ELT L 130, 17.5.2019, lk 1.

            (2)  Euroopa Parlamendi ja nõukogu 15. jaanuari 2008. aasta määrus (EÜ) nr 110/2008 piiritusjookide määratlemise, kirjeldamise, esitlemise, märgistamise ja geograafiliste tähiste kaitse kohta ning millega tunnistatakse kehtetuks nõukogu määrus (EMÜ) nr 1576/89 (ELT L 39, 13.2.2008, lk 16).

            (3)  ELT C 431, 23.12.2019, lk 31.


title: Komisjoni Rakendusmäärus (EL) 2020/1086, 23. juuli 2020, millega kiidetakse heaks olemasoleva toimeaine ikaridiini kasutamine tooteliiki 19 kuuluvates biotsiidides (EMPs kohaldatav tekst)

text:
                  24.7.2020

                  ET

                  Euroopa Liidu Teataja

                  L 239/9

         KOMISJONI RAKENDUSMÄÄRUS (EL) 2020/1086,
         23. juuli 2020,
         millega kiidetakse heaks olemasoleva toimeaine ikaridiini kasutamine tooteliiki 19 kuuluvates biotsiidides
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 89 lõike 1 kolmandat lõiku,
         ning arvestades järgmist:

                     (1)

                     Komisjoni delegeeritud määrusega (EL) nr 1062/2014 (2) on kehtestatud loetelu olemasolevatest toimeainetest, mida tuleb hinnata seoses nende võimaliku heakskiitmisega biotsiidides kasutamiseks. Ikaridiin kuulub kõnealusesse loetellu.

                     (2)

                     Ikaridiini on hinnatud seoses selle kasutamisega biotsiidides, mis kuuluvad Euroopa Parlamendi ja nõukogu direktiivi 98/8/EÜ (3) V lisas kirjeldatud tooteliiki 19 (repellendid ja atraktandid), mis vastab määruse (EL) nr 528/2012 V lisas kirjeldatud tooteliigile 19.

                     (3)

                     Referentliikmesriigiks määratud Taani hindav pädev asutus esitas 14. jaanuaril 2011 komisjonile hindamisaruande ja oma soovitused.

                     (4)

                     Kooskõlas delegeeritud määruse (EL) nr 1062/2014 artikli 7 lõikega 2 võttis biotsiidikomitee 10. detsembril 2019 vastu Euroopa Kemikaaliameti arvamuse, (4) võttes arvesse toimeainet hinnanud pädeva asutuse järeldusi.

                     (5)

                     Määruse (EL) nr 528/2012 artikli 90 lõikest 2 võib järeldada, et aineid, mille hindamise liikmesriigid lõpetasid 1. septembriks 2013, tuleks hinnata vastavalt direktiivi 98/8/EÜ sätetele. Kemikaaliameti arvamuse kohaselt vastavad tooteliiki 19 kuuluvad ikaridiini sisaldavad biotsiidid eeldatavasti direktiivi 98/8/EÜ artikli 5 nõuetele, kui on täidetud teatavad selliste biotsiidide kasutamist reguleerivad nõuded ja tingimused.

                     (6)

                     Seepärast on asjakohane kiita heaks ikaridiini kasutamine tooteliiki 19 kuuluvates biotsiidides, kui teatavad nõuded ja tingimused on täidetud.

                     (7)

                     Kuna määruse (EL) nr 528/2012 artikli 90 lõike 2 kohaselt tuleb ained, mille hindamise liikmesriigid lõpetasid 1. septembriks 2013, kiita heaks kooskõlas direktiivis 98/8/EÜ sätestatud tingimustel, siis peaks heakskiidu kehtivusaeg kooskõlas nimetatud direktiivi kohase tavaga olema 10 aastat.

                     (8)

                     Enne toimeaine heakskiitmist tuleks ette näha mõistlik ajavahemik, et huvitatud isikud saaksid võtta vajalikud meetmed, et valmistuda uute nõuete täitmiseks.

                     (9)

                     Käesoleva määrusega ettenähtud meetmed on kooskõlas alalise biotsiidikomitee arvamusega,

               ON VASTU VÕTNUD KÄESOLEVA MÄÄRUSE:

            Artikkel 1
            Kiidetakse heaks toimeaine ikaridiini kasutamine tooteliiki 19 kuuluvates biotsiidides kooskõlas lisas sätestatud nõuete ja tingimustega.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 23. juuli 2020

                  Komisjoni nimel

                  eesistuja

               Ursula VON DER LEYEN

            (1)  ELT L 167, 27.6.2012, lk 1.

            (2)  Komisjoni 4. augusti 2014. aasta delegeeritud määrus (EL) nr 1062/2014 Euroopa Parlamendi ja nõukogu määruses (EL) nr 528/2012 osutatud tööprogrammi kohta, milles käsitletakse kõigi biotsiidides sisalduvate olemasolevate toimeainete süstemaatilist läbivaatamist (ELT L 294, 10.10.2014, lk 1).

            (3)  Euroopa Parlamendi ja nõukogu 16. veebruari 1998. aasta direktiiv 98/8/EÜ, mis käsitleb biotsiidide turuleviimist (EÜT L 123, 24.4.1998, lk 1).

            (4)  Biocidal Products Committee Opinion on the application for approval of the active substance Icaridin, Product type: 19 (biotsiidikomitee arvamus toimeaine ikaridiini heakskiitmise taotluse kohta, tooteliik 19), ECHA/BPC/229/2019, vastu võetud 10. detsembril 2019.

            LISA

                           Tavanimetus

                           IUPACi nimetus

                           Identifitseerimisnumbrid

                           Toimeaine minimaalne puhtusaste
                            (1)

                           Heakskiitmise kuupäev

                           Heakskiidu aegumine

                           Tooteliik

                           Erisätted

                        Ikaridiin

                        IUPACi nimetus:
                        (RS)-sec-butüül-(RS)-2-(2-hüdroksüetüül)piperidiin-1-karboksülaat
                        EÜ number 423-210-8
                        CASi nr: 119515-38-7

                        97 massiprotsenti

                        1. veebruar 2022

                        31. jaanuar 2032

                        19

                        Biotsiidide puhul antakse luba järgmistel tingimustel:

                                    a)

                                    toote hindamisel pööratakse erilist tähelepanu selliste loataotlusega hõlmatud kasutusaladega seotud kokkupuutele, riskidele ja tõhususele, mida liidu tasandil ei ole toimeaine riskide hindamisel käsitletud;

                                    b)

                                    toodete puhul, mille jäägid võivad esineda toidus ja söödas, kontrollitakse vajadust kehtestada uued jääkide piirnormid või muuta kehtivaid piirnorme vastavalt Euroopa Parlamendi ja nõukogu määrusele (EÜ) nr 470/2009  (2) või Euroopa Parlamendi ja nõukogu määrusele (EÜ) nr 396/2005  (3) ning võetakse asjakohased riskivähendusmeetmed, millega tagatakse, et kohaldatavaid jääkide piirnorme ei ületata;

                                    c)

                                    pidades silmas hindamise all olnud kasutusviiside puhul kindlaks tehtud riske, juhitakse erilist tähelepanu alla kahe aasta vanustele lastele, kui on toimunud nahakaudne ja teisene kokkupuude.

               (1)  Selles veerus esitatud puhtusaste on minimaalne puhtusaste, mille juures toimeainet hinnati. Turule lastud tootes võib olla sama või erineva puhtusastmega toimeaine, kui on tõendatud, et see on tehniliselt samaväärne hinnatud toimeainega.

               (2)  Euroopa Parlamendi ja nõukogu 6. mai 2009. aasta määrus (EÜ) nr 470/2009, milles sätestatakse ühenduse menetlused farmakoloogiliste toimeainete jääkide piirnormide kehtestamiseks loomsetes toiduainetes ning millega tunnistatakse kehtetuks nõukogu määrus (EMÜ) nr 2377/90 ning muudetakse Euroopa Parlamendi ja nõukogu direktiivi 2001/82/EÜ ja Euroopa Parlamendi ja nõukogu määrust (EÜ) nr 726/2004 (ELT L 152, 16.6.2009, lk 11).

               (3)  Euroopa Parlamendi ja nõukogu 23. veebruari 2005. aasta määrus (EÜ) nr 396/2005 taimses ja loomses toidus ja söödas või nende pinnal esinevate pestitsiidide jääkide piirnormide ja nõukogu direktiivi 91/414/EMÜ muutmise kohta (ELT L 70, 16.3.2005, lk 1).


title: Komisjoni rakendusmäärus (EL) 2021/179, 8. veebruar 2021, millega registreeritakse kaitstud päritolunimetuste ja kaitstud geograafiliste tähiste registris nimetus [„Dalmatinska panceta“ (KGT)]

text:
                  16.2.2021

                  ET

                  Euroopa Liidu Teataja

                  L 53/97

         KOMISJONI RAKENDUSMÄÄRUS (EL) 2021/179,
         8. veebruar 2021,
         millega registreeritakse kaitstud päritolunimetuste ja kaitstud geograafiliste tähiste registris nimetus [„Dalmatinska panceta“ (KGT)]
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 21. novembri 2012. aasta määrust (EL) nr 1151/2012 põllumajandustoodete ja toidu kvaliteedikavade kohta, (1) eriti selle artikli 52 lõiget 2,
         ning arvestades järgmist:

                     (1)

                     Vastavalt määruse (EL) nr 1151/2012 artikli 50 lõike 2 punktile a avaldati Euroopa Liidu Teatajas Horvaatia taotlus registreerida nimetus „Dalmatinska panceta“ (2).

                     (2)

                     Kuna komisjon ei ole saanud ühtegi määruse (EL) nr 1151/2012 artikli 51 kohast vastuväidet, tuleks nimetus „Dalmatinska panceta“ registreerida,

               ON VASTU VÕTNUD KÄESOLEVA MÄÄRUSE:

            Artikkel 1
            Nimetus „Dalmatinska panceta“ (KGT) registreeritakse.
            Esimeses lõigus osutatud nimetus määratletakse komisjoni rakendusmääruse (EL) nr 668/2014 (3) XI lisas esitatud klassi 1.2 „Lihatooted (kuumtöödeldud, soolatud, suitsutatud jne)“ kuuluva tootena.

            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.

            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 8. veebruar 2021

                  Komisjoni nimel

                  presidendi eest

                  komisjoni liige

               Janusz WOJCIECHOWSKI

            (1)  ELT L 343, 14.12.2012, lk 1.

            (2)  ELT C 309, 18.9.2020, lk 13.

            (3)  Komisjoni 13. juuni 2014. aasta rakendusmäärus (EL) nr 668/2014, millega kehtestatakse Euroopa Parlamendi ja nõukogu määruse (EL) nr 1151/2012 (põllumajandustoodete ja toidu kvaliteedikavade kohta) rakenduseeskirjad (ELT L 179, 19.6.2014, lk 36).